**Telki község**

**Polgármestere**

**Előterjesztés**

**Telki 061/2,062/3,062/4,065 és 062/3/A hrsz-ú ingatlanok**

**telekalakításáról és a Telki 062/4 hrsz-ú ingatlan művelésből történő kivonásáról**

**Az előterjesztés mellékletei**: 1 db

**Az előterjesztést tárgyalja**: képviselő-testület

**Az előterjesztés elfogadása**: egyszerű többségű szavazatot igényel.

Telki község Önkormányzat képviselő-testülete 12/2018.( II.19.) Öh. számú határozatával döntött arról, hogy megvásárolja a Telki 062/4 hrsz-ú 1960 m2 alapterületű szántő művelési ágú ingatlant. Az ingatlan tulajdonváltozása az ingatlan-nyilvántartásban átvezetésre került.

Az érintett ingatlan Helyi Építési Szabályzat szerint övezeti besorolása K-Szk övezet.

( szennyvízkezelés területe)

A terület további hasznosítása céljából az ingatlan mezőgazdasági művelés alól történő kivonása, majd a Telki 062/3 hrsz-ú ingatlannal történő összevonása szükséges.

A telekösszevonás során a Telki 062/3 és a 062/4 hrsz-ú ingatlanok összevonásra kerülnek a 065 és 061/2 hrsz-ú ingatlanok telekrendezésével egyidejűleg.

A Magyarország helyi önkormányzatairól szóló 2011. évi CLXXXIX. törvény 106.§ (2) bekezdése szerint a helyi önkormányzat vagyona a tulajdonából és a helyi önkormányzatokat megillető vagyoni értékű jogokból áll, amelyek az önkormányzati feladatok és célok ellátását szolgálják.

A nemzet vagyonról szóló 2011. évi CXCVI. törvény 5.§ (1) bekezdése szerint a helyi önkormányzat vagyona törzsvagyon vagy üzleti vagyon lehet. Ugyanezen szakasz (2) bekezdés c) pontja szerint a helyi önkormányzat tulajdonában álló nemzeti vagyon külön része a törzsvagyon, amely **közvetlenül a kötelező önkormányzati feladatkör ellátását** vagy hatáskör gyakorlását **szolgálja**, és amelyet e törvény kizárólagos önkormányzati tulajdonban álló vagyonnak minősít. Ebben a nemzeti vagyoni körben határozza meg a törvény a helyi közutak és műtárgyaik, a helyi önkormányzat tulajdonában álló terek, parkok, azaz a közterületnek minősülő vagyonelemeket, amelyek a forgalomképtelen törzsvagyon részei.

A 061/2 ( kivett közút) és a 065 hrsz-ú ( kivett közút) ingatlanok az önkormányzat ingatlanvagyon kataszterében forgalomképtelen ingatlanokként vannak nyilvántartva.

Mivel a „kivett közút” minőség jogszabály alapján forgalomképtelen, indokolt és szükséges a 061/2 és 065 hrsz-ú ingatlan vagyonkimutatás szerinti besorolásának megváltoztatása, forgalomképtelen törzsvagyonról forgalomképes üzleti vagyonra történő átvezetése.

Telki község Önkormányzat Képviselő-testületének az önkormányzati vagyonról, a vagyon hasznosításáról szóló 24/2011. (XI.02.) számú önkormányzati rendelet (a továbbiakban: Vagyonrendelet) – különös tekintettel az Nvtv. rendelkezéseire – 13. § (1) bekezdése alapján a vagyon minősítése, átminősítése a Képviselő-testület hatáskörébe tartozik.

A törzsvagyon körébe tartozó vagyonelem üzleti vagyonná történő átminősítésének feltétele, hogy a továbbiakban közvetlenül kötelező önkormányzati feladatkör, hatáskör ellátását, közhatalom gyakorlását nem szolgálja, és a feladatkör ellátása, vagy a hatáskör, közhatalom gyakorlása az átminősítést követően az átminősítéssel érintett vagyon nélkül más módon is megoldható.

Telki, 2018. március 21.

Deltai Károly

polgármester

**Határozati javaslat**

**Telki község**

**Képviselő-testülete**

**/2018. (VI. .) Öh. számú**

**Határozata**

**Telki 061/2,062/3,062/4,065 és 062/3/A hrsz-ú ingatlanok**

**telekalakításáról és a Telki 062/4 hrsz-ú ingatlan művelésből történő kivonásáról**

Telki Község Önkormányzat Képviselő-testülete úgy határozott, hogy a Telki 061/2,062/3,062/4,065 és 062/3 hrsz-ú ingatlanok telekalakítását támogatja.

Telki község Önkormányzat Képviselő-testülete a Telki 061/2 és 065 hrsz-ú, „kivett közút” megnevezésű ingatlanok esetében a vagyonkimutatás szerint forgalomképtelen törzsvagyon besorolású telekingatlanokat a forgalomképes üzleti vagyon körébe sorolja át.

Határidő: folyamatos

Felelős: Polgármester

**Határozati javaslat**

**Telki község**

**Képviselő-testülete**

**/2018. (VI. .) Öh. számú**

**Határozata**

**Telki 061/2,062/3,062/4,065 és 062/3/A hrsz-ú ingatlanok**

**telekalakításáról és a Telki 062/4 hrsz-ú ingatlan művelésből történő kivonásáról**

Telki Község Önkormányzat Képviselő-testülete kezdeményezi a Telki 062/4 hrsz-ú összesen 1960 m2 szántó művelési ágú ingatlan szántó művelés alól történő kivételét és a területnek kivett területként történő átvezetését. Az ingatlan művelés alóli kivonásának költségét az önkormányzat finanszírozza.

A művelésből való kivonással kapcsolatos összes költséget, (talajvédelmi terv, szakhatósági engedély, eljárási díj, földvédelmi járulék, földmérői munka stb.) a tulajdonos önkormányzat viseli.

A költségek viselése az Önkormányzat 2018. évi költségvetése biztosítja.

Határidő: folyamatos

Felelős: Polgármester